ཕྱི་ཟླ་ཚེས་༡༡་ཚེས་༢༩་ཉིན་མཉམ་འབྲེལ་རྒྱལ་ཚོགས་ཀྱི་རྒྱས་འཛོམས་ཚོགས་འདུ་ཚོགས་པ་དང་།པ་ལི་སི་ཐན་ལ་རྒྱལ་ཁབ་ཅིག་གི་གནས་བབ་སྤྲོད་དགོས་མིན་གྲོས་ཆོད་བཞག་སྟེ་རྒྱལ་ཁབ་༡༩༣་ཀྱིས་པ་ལི་སི་ཐན་ལ་རྒྱལ་ཁབ་ཅིག་གི་གནས་བབ་སྤྲོད་པའི་གྲོས་ཆོད་དེར་རྒྱབ་སྐྱོར་གྱི་འོས་ཤོག་འཕངས་རུང་།ཨ་མི་རི་ཀ་དང་ཨི་སི་རལ་ཚུད་པའི་རྒྱལ་ཁབ་དགུས་གྲོས་ཆོད་དེར་ངོ་རྒོལ་གྱི་འོས་ཤོག་འཕངས་པ་དང་།རྒྱལ་ཁབ་༤༡་གིས་པ་ལི་སི་ཐན་ལ་རྒྱལ་ཁབ་ཅིག་གི་གནས་བབ་སྤྲོད་དགོས་མིན་གྱི་གྲོས་ཆོད་ལ་རྒྱབ་སྐྱོར་དང་ངོ་རྒོལ་སོགས་ཀྱི་འོས་ཤོག་གང་ཡང་མ་འཕངས་པར་ཟུར་གནས་བྱས་འདུག་ཅིང་།མཉམ་འབྲེལ་རྒྱལ་ཚོགས་ཀྱི་ཁོངས་གཏོགས་རྒྱལ་ཁབ་གསུམ་ཆའི་གཉིས་ཀྱིས་པ་ལི་སི་ཐན་ལ་རྒྱལ་ཁབ་ཅིག་གི་གནས་བབ་སྤྲོད་དགོས་པའི་རྒྱབ་སྐྱོར་བྱས་ཡོད་པས།པ་ལི་སི་ཐན་རང་བཙན་རྒྱལ་ཁབ་འཛུགས་པའི་དམིགས་ཡུལ་དེ་ཉིད་མངོན་དུ་འགྱུར་བར་མདུན་སྐྱོད་ཆེན་པོ་ཞིག་ཡིན་རུང་།ད་དུང་ཡང་པ་ལི་སི་ཐན་ལ་རང་གི་ས་མཚམས་དང་མཁའ་དབྱིངས་མངའ་ཁོངས།མཚོ་ཁ་སོགས་ལ་དབང་སྒྱུར་བྱེད་ཆོག་པའི་དབང་ཚད་མེད་པ་དང་།ཁོ་ཚོས་རྒྱལ་ཁབ་གཞན་ལ་ཆིངས་ཡིག་འཇོགས་པ་དང་ཚོང་ལས་གཉེར་པ་སོགས་ལའང་འགོག་རྐྱེན་ཆེན་པོ་ཡོད་པ་སྟེ།ནུབ་མཚོ་རྒྱུད་ཀྱི་པ་ལི་སི་ཐན་རང་སྐྱོང་ས་གནས་སྲིད་འཛིན་ཨ་བྷ་སི་དང་ཧྥ་ཐ་ཤོག་ཁག་གི་དབང་སྒྱུར་འོག་ཏུ་ཡོད་པ་དང་།གྷ་ཟ་ས་གནས་ཧྲིལ་བོ་པ་ལི་སི་ཐན་གྱི་ཧ་མ་སི་ཤོག་ཁག་གི་དབང་སྒྱུར་འོག་ཏུ་ཡོད་པས།པ་ལི་སི་ཐན་ལ་གཅིག་གྱུར་བདེ་སྲུང་ཉེན་རྟོག་པ་དང་རྒྱལ་སྲུག་དམག་དཔུང་མེད་པ།པ་ལི་སི་ཐན་གྱི་ས་མཚམས་དང་མཁའ་དབྱིངས་མངའ་ཁོངས།ཚོང་ལས་བཅས་པ་ཨི་སི་རལ་གྱིས་སྟངས་འཛིན་ནན་པོ་བྱས་ཡོད་པ་རེད།